Oznámenie Komisie Rade a Európskemu Parlamentu - Návrh Vyhlásenia o hlavných zásadách trvalo udržateľného rozvoja /* KOM/2005/0218 v konečnom znení */





[pic] | KOMISIA EURÓPSKYCH SPOLOČENSTIEV | Brusel 25. 5. 2005 KOM (2005) 218 konečná verzia OZNÁMENIE KOMISIE RADE A EURÓPSKEMU PARLAMENTU Návrh Vyhlásenia o hlavných zásadách trvalo udržateľného rozvoja OZNÁMENIE KOMISIE RADE A EURÓPSKEMU PARLAMENTU Návrh Vyhlásenia o hlavných zásadách trvalo udržateľného rozvoja Svetová komisia pre životné prostredie a rozvoj definovala trvalo udržateľný rozvoj ako rozvoj, ktorý uspokojuje potreby súčasnosti bez toho, aby ohrozoval schopnosť uspokojiť potreby budúcich generácií. Európska únia je tvrdý zástanca vyhlásenia Organizácie spojených národov z roku 1992 zo zasadnutia v Rio de Janeiro. Na vyššie uvedenom zasadnutí „Rio + 5“ sa Európska únia a jej členské štáty zaviazali, že prijmú stratégiu trvalo udržateľného rozvoja. Amsterdamská zmluva podpísaná v roku 1997 uviedla pojem trvalo udržateľného rozvoja ako hlavný cieľ Európskej únie, ako je uvedené v článkoch 2, 3, a 6 Zmluvy o ES. V roku 2001 Európska únia prijala v Gothenburgu svoju stratégiu trvalo udržateľného rozvoja. V roku 2002 bol vonkajší rozsah stratégie doplnený Európskou radou v Barcelone a Európska únia sa aktívne zapojila do podpory záverov Svetového summitu o trvalo udržateľnom rozvoji v Johannesburgu. Európska únia sa pevne zaviazala prispievať k trvalo udržateľnému rozvoju. Toto je hlavným kľúčom všetkých jej politík a činností.Cieľom Európskej únie je vytvorenie spoločnosti založenej na slobode, demokracii a dodržiavaní základných práv, rozvíjaní rovnosti príležitostí a solidarity v rámci a medzi generáciami. Bude sa podieľať na práci týkajúcej sa trvalo udržateľného rozvoja Európy založeného na vyrovnanom hospodárskom raste a cenovej stabilite, sociálnom trhovom hospodárstve s vysokou konkurencieschopnosťou, zameraného na dosiahnutie úplnej zamestnanosti, vysokej úrovne vzdelania a spoločenského pokroku, a vysokej ochrany a zlepšenia kvality životného prostredia. Uplatňujúc proaktívny prístup, Európska únia obracia svoju pozornosť vzhľadom na potrebu spojenú so životným prostredím a sociálnou súdržnosťou na príležitosti spojené s inováciou, rastom a vytváraním pracovných miest. Znovuobnovená lisabonská agenda je základným prvkom ústredného cieľa trvalo udržateľného rozvoja, ktorý nám umožňuje využívanie hybnej sily dynamickejšieho hospodárstva na zásobovanie našej rozsiahlej sociálnej a environmentálnej ambície. Súčinnosť medzi dvoma stratégiami nám umožní napredovať smerom k dynamickej a trvalo udržateľnej spoločnosti. Európska únia a jej členské štáty rovnako predstavujú vedúcu silu v podpore trvalo udržateľného rozvoja v medzinárodnej oblasti a podporujú pokračovanie dialógu účinnej celosvetovej činnosti pre trvalo udržateľný rozvoj s inými krajinami. Európska únia je presvedčená, že len vtedy môže splniť svoje vnútorné priority v plnom rozsahu, ak zároveň uspeje na svetovej scéne. Návrhom Vyhlásenia o hlavných zásadách trvalo udržateľného rozvoja priloženým k tomuto oznámeniu sa usiluje o poskytnutie priamej pomoci pri práci na obnovení stratégie o trvalo udržateľnom rozvoji. Vyhlásenie opätovne zdôrazňuje oblasť dlhodobej predstavy subsidiarity, určuje hlavné ciele politík a činností Európskej únie a opisuje spôsob, akým chce Európska únia dosiahnuť tieto ciele. Tieto hlavné zásady zodpovedajú stanoveným hodnotám dynamického európskeho modelu spoločnosti. Musia podporiť náš ambiciózny program a pomôcť nám vo vytváraní kvalitnejších podmienok života pre všetkých, dnes a v budúcnosti. V súlade s týmito princípmi a žiadosťou zo strany jarného zasadnutia Európskej Rady Komisia predloží návrh na novú, zrozumiteľnejšiu a ambicióznejšiu stratégiu o trvalo udržateľnom rozvoji neskôr v tomto roku. Bude obsahovať dlhodobé smerovania, jasné ciele, plánované úlohy a efektívne sledovanie mechanizmov a lepšie využívanie súčinnosti medzi doplnkovými činnosťami a politikami. Vnútorná a vonkajšia dimenzia trvalo udržateľného rozvoja bude do novej stratégie zahrnutá v celkovom rozsahu. Návrh Vyhlásenia o hlavných zásadách trvalo udržateľného rozvoja Trvalo udržateľný rozvoj je kľúčovým faktorom všetkých politík Európskeho spoločenstva stanovených v Zmluve. Jeho cieľom je pokračovanie v zlepšovaní kvality súčasného života a života budúcich generácií na Zemi. Týka sa to rovnako zabezpečenia kapacity Zeme udržať život v jej rozmanitosti. Zakladá sa na princípoch demokracie a právneho štátu a dodržiavaní základných práv zahŕňajúcich slobodu a rovnaké príležitosti pre všetkých. Zabezpečuje solidaritu v rámci a medzi generáciami. Usiluje sa o podporu dynamického hospodárstva a vysokého stupňa zamestnanosti a vzdelania, ľudského zdravia, sociálnej a územnej súdržnosti a ochrany životného prostredia v tolerantnom a bezpečnom svete, ktorý zachováva kultúrnu rozmanitosť. Na dosiahnutie týchto cieľov v Európe a na svetovej úrovni sa Európska únia a jej členské štáty spolu so svojimi partnermi zaviazali pokračovať a dodržiavať nasledujúce ciele a princípy: Kľúčové ciele Ochrana životného prostredia Zachovávať kapacitu Zeme udržiavaním života v jej rozmanitosti, dodržiavať hranice prírodných zdrojov planéty a zabezpečiť vysokú ochranu a zlepšenie kvality životného prostredia. Predchádzať a znižovať znečisťovanie životného prostredia a podporovať trvalo udržateľný rozvoj výroby a spotreby prelomením spojenia medzi hospodárskym rastom a zhoršovaním životného prostredia. Sociálna rovnosť a súdržnosť Podporovať demokratickú, spoločensky inkluzívnu, súdržnú, zdravú, bezpečnú a spravodlivú spoločnosť dodržiavaním základných práv a kultúrnej rozmanitosti, ktorá vytvára rovnaké príležitosti a bojuje proti diskriminácii vo všetkých podobách. Hospodárska prosperita Podporovať rozkvitajúce, inovačné hospodárstvo, hospodárstvo založené na bohatých vedomostiach, konkurencieschopné a efektívne hospodárstvo z ekologického hľadiska, ktoré prináša vysokú životnú úroveň a celkovú a vysokú kvalitu zamestnanosti v Európske únii. Plnenie našich medzinárodných povinností Podporovať zavedenie a obranu stability demokracie inštitúcií na celom svete založenú na mieri, bezpečnosti a slobode. Aktívne podporovať trvalo udržateľný rozvoj na celom svete a zaručiť, že vnútorné a vonkajšie politiky Európskej únie zodpovedajú globálnemu trvalo udržateľnému rozvoju a medzinárodným záväzkom. Hlavné zásady politiky Podpora a ochrana základných práv Postavenie človeka do centra politík Európskej únie presadzovaním základných práv, bojom proti diskriminácii vo všetkých podobách a prispievaním k zníženiu chudoby na celom svete. SOCIÁLNA A MEDZIGENERAčNÁ ROVNOSť Ovplyvňuje potreby súčasných generácií bez toho, aby ohrozovala schopnosť uspokojiť potreby budúcich generácií v EÚ a mimo nej. Otvorenosť a demokratická spoločnosť Zabezpečuje vzhľadom na občianske práva prístup k informáciám a spravodlivosti. Rozvíja primerané postupy týkajúce sa konzultácie a účasti zúčastnených strán a združení. Účasť občanov Posilňuje účasť občanov pri rozhodovaní. Podporuje vzdelanie a povedomie verejnosti v oblasti trvalo udržateľného rozvoja. Informuje občanov o ich dopade na životné prostredie a väčších možnostiach prijímať rozhodnutia s trvalejším účinkom. Účasť sociálnych a obchodných partnerov Zvyšuje sociálny dialóg, sociálnu zodpovednosť podnikov a partnerstiev medzi verejným a súkromným sektorom s cieľom podporovať spoluprácu a spoločné právomoci na dosiahnutie trvalo udržateľného rozvoja výroby a spotreby. Politická súdržnosť a riadenie Podporuje súdržnosť medzi politikami Európskej únie a koherenciu medzi miestnymi, regionálnymi, vnútroštátnymi a globálnymi činnosťami s cieľom zvýšiť ich prispievanie k trvalo udržateľnému rozvoju. Politická integrácia Podporuje integráciu hospodárskych, sociálnych a environmentálnych hľadísk tak, aby boli súdržné a vzájomne sa posilňovali celkovým používaním nástrojov na dosiahnutie efektívnejšej regulácie, ako napr. rovnováha v hodnotení dopadu a konzultácie so zúčastnenými stranami. Efektívnejšie používanie dostupných poznatkov Zabezpečuje rozvoj, preskúmanie a implementáciu politík na základe najefektívnejších dostupných poznatkov a aby boli z ekonomického hľadiska spoľahlivé a cenovo výhodné. Zásada preventívnosti Uplatňovať preventívny prístup v prípade spochybneného vedeckého zámeru, s cieľom zabrániť potenciálnym škodám spôsobeným na ľudskom zdraví alebo životnom prostredí, a prijať preventívne opatrenia. UKLADAť ZNEčISťOVATEľOM PEňAžNÉ POKUTY Zabezpečiť, aby ceny odrážali skutočnú hodnotu činností výrobnej a spotrebnej spoločnosti, a aby znečisťovatelia platili za škody, ktoré spôsobili na ľudskom zdraví a životnom prostredí.